laion/Wikipedia-Exotic huggingface dataset:
איאן דיור

מייקל איאן אולמו (באנגלית: MIchael Ian Olmo; נולד ב-25 במרץ 1999), הידוע בשם הבמה איאן דיור (iann dior), הוא ראפר, זמר ופזמונאי פוארטו ריקני-אמריקאי. הוא התפרסם בשנת 2019, בזכות שיריו "Emotions" ו-"Gone Girl", מתוך אלבום הבכורה שלו, Industry Plant. בשנת 2020, התארח בשירו של 24kGoldn,‏ "Mood", שהגיע למקום הראשון במצעד הבילבורד הוט 100. מייקל איאן אולמו נולד ב-25 במרץ 1999 באזור ארסיבו שבפוארטו ריקו. הוא עבר לקורפוס כריסטי שבטקסס בגיל צעיר, שם בילה את רוב חייו המוקדמים. דיור החל ליצור מוזיקה תחת שם הבמה "אולמו" (Olmo). מאוחר יותר בתחילת שנת 2019, לאחר שהתגלה על ידי המפיקים המוזיקליים ניק מירה (אנ') וטאז טיילור (אנ') מהלייבל אינטרנט מאני (אנ'), הוא שינה את שמו לאיאן דיור. הוא צבר פופולריות במהרה, כשהוציא רצועות כמו "Emotions", שצברו מאות אלפי השמעות ב-SoundCloud תוך מספר שבועות. לאחר מכן, המשיכו שיריו של דיור לצבור הצלחה, והוא חתם על חוזה תקליטים עם החברות אינטרנט מאני (אנ'), TenThousand פרוג'קטס (אנ') וקרוליין רקורדס (אנ'). מספר חודשים לאחר מכן, הוא הוציא את הלהיט "Gone Girl", בשיתוף עם הראפר טריפי רד, שצבר למעלה מ-100 מיליון השמעות ברשת הזרמת המדיה ספוטיפיי. במאי 2019, הוא הוציא את מיקסטייפ הבכורה שלו, Nothings Ever Good Enough, ולאחר מכן באותה השנה את אלבום הבכורה שלו, Industry Plant. ביוני 2020, הוציא את המיני-אלבום I'm Gone. ביולי של אותה השנה, התארח בשירו של הראפר 24kGoldn,‏ "Mood", שהיה ללהיט, תוך שזכה להצלחה בפלטפורמת שיתוף הווידאו טיקטוק, ואף הגיע למקום הראשון במצעד הבילבורד הוט 100. דיור נכלל ברשימת פורבס 30Under30 לשנת 2022. 2019: Industry Plant 2019: Nothings Ever Good Enough 2020: I'm Gone 2021: Still Here אתר האינטרנט הרשמי של איאן דיור (באנגלית) איאן דיור, ברשת החברתית פייסבוק איאן דיור, ברשת החברתית אקס (טוויטר) איאן דיור, ברשת החברתית אינסטגרם איאן דיור, ברשת החברתית טיקטוק איאן דיור, סרטונים בערוץ היוטיוב איאן דיור, באתר אפל מיוזיק (באנגלית) איאן דיור, באתר ספוטיפיי איאן דיור, באתר סאונדקלאוד (באנגלית) איאן דיור, באתר Last.fm (באנגלית) איאן דיור, באתר AllMusic (באנגלית) איאן דיור, באתר MusicBrainz (באנגלית) איאן דיור, באתר דיזר איאן דיור, באתר Discogs (באנגלית) איאן דיור, באתר Songkick (באנגלית) איאן דיור, באתר Genius איאן דיור, באתר טיידל (באנגלית) איאן דיור, באתר אמזון מיוזיק "Elliot Grainge's 10K Projects Signs Texas Rapper Iann Dior: Exclusive". Billboard. Seabrook III, Robby (14 בנובמבר 2019). "The Break Presents: Iann Dior". XXL. נבדק ב-29 במאי 2020. {{cite news}}: (עזרה) "gone girl" – via open.spotify.com. "I'm Gone by iann dior on Apple Music". נבדק ב-22 במאי 2020 – via אפל מיוזיק. {{cite web}}: (עזרה) Forbes 30 Under 30 2022: Music, Forbes (באנגלית)
הר קופר (ארץ מרי בירד)

הר קופר (באנגלית: Mount Cooper) הוא הר גדול, ברכסי פורד, בארץ מרי בירד, שבאנטארקטיקה. ההר ממוקם 7 קילומטרים ממערב לרכס אסמן, ומצידו הדרומי של קרחון ארתור. גובהו של ההר 530 מטרים מעל פני הים; ההר הוא ההר ה-5,051 בגובהו באנטארקטיקה. ההר התגלה מהאוויר, בטיסות שנערכו בשנת 1934 על ידי משלחת בירד לחקר אנטארקטיקה. בירד נתן להר את שמו. בירד קרא להר על שמו של מריאן סי. קופר (Merian C. Cooper), מפיק סרטי קולנוע הוליוודי. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 262 • Charles F. Passel, Sedimentary Rocks of the Southern Edsel Ford Ranges, Marie Byrd Land, Antarctica, Proceedings of the American Philosophical Society Vol. 89, No. 1, Reports on Scientific Results of the United States Antarctic Service Expedition, 1939-1941 (Apr. 30, 1945), pp. 123-131 הר קופר באתר הסקר הגאולוגי של ארצות הברית הר קופר באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
הר קופר

האם התכוונתם ל... אנטארקטיקה הר קופר (ארץ מרי בירד) – הר ברכסי פורד, בארץ מרי בירד, שבאנטארקטיקה הר קופר (אדמת מק. רוברטסון) – הר באדמת מק. רוברטסון, שבאנטארקטיקה הר בראון-קופר – הר באדמת מק. רוברטסון, שבאנטארקטיקה ניו זילנד הר קופר (קנטרברי) – הר בחבל קנטרברי שבאי הדרומי של ניו זילנד הר קופר (מנוואטו-ונגנאוי) – הר בחבל מנוואטו-ונגנאוי שבאי הצפוני של ניו זילנד הר קופר (ולינגטון) – הר בחבל ולינגטון שבאי הצפוני של ניו זילנד אוסטרליה הר קופר (ויקטוריה) – הר במדינת ויקטוריה שבאוסטרליה הר קופר (ניו סאות' ויילס) – הר במדינת ניו סאות' ויילס שבאוסטרליה הר קופר (אוסטרליה הדרומית) – הר במדינת אוסטרליה הדרומית שבאוסטרליה הר קופר (אוסטרליה המערבית) – הר במדינת אוסטרליה המערבית שבאוסטרליה הר קופר (ניו סאות' ויילס) – הר במדינת ניו סאות' ויילס שבאוסטרליה הר קופר (קווינסלד, לוקייר ואלי) – הר מחוז לוקייר ואלי במדינת קווינסלנד שבאוסטרליה הר קופר (קווינסלד, בננה) – הר במחוז בננה במדינת קווינסלנד שבאוסטרליה הר קופר (קווינסלד, צ'ארטרז טאוורס) – הר במחוז צ'ארטרז טאוורס במדינת קווינסלנד שבאוסטרליה הר קופר (הטריטוריה הצפונית) – הר בטריטוריית הטריטוריה הצפונית שבאוסטרליה ארצות הברית הר קופר (אלסקה) – הר במדינת אלסקה שבארצות הברית קנדה הר קופר (הרי הרוקי הקנדיים) – הר בהרי הרוקי הקנדיים בפרובינציית קולומביה הבריטית שבקנדה הר קופר (הרי החוף) – הר בהרי החוף בפרובינציית קולומביה הבריטית שבקנדה הר קופר (יוקון) – הר בטריטוריית יוקון שבקנדה
איגוד התרבות היהודי-הונגרי

איגוד התרבות היהודי-הונגרי (בהונגרית: Magyar Zsidó Kulturális Egyesület, בקיצור: MAZSIKE) הוא ארגון אזרחי מהמגזר השלישי ההונגרי ללא מטרות רווח. האיגוד הוא המו"ל של כתב העת "שבת". יו"ר הארגון הוא פטר קירשנר. המשרד הרשום של האיגוד הוא בבודפשט, רחוב רוואי 16. האיגוד הוקם בנובמבר 1988 כאחת העמותות היהודיות העצמאיות (הבלתי תלויות) הראשונות בהונגריה שלאחר חילופה השלטון (או בשלהי החילופים). האיגוד לוקח חלק בחקר המורשת והמסורות של יהדות הונגריה. בפעילותה היא ממשיכה את המסורות והעבודה של אגודת אומיקה - ההתאחדות הלאומית היהודית-הונגרית לחינוך בהונגריה (OMIKE), שנחשבת לקודמתה ושל האגודה הספרותית היהודית-הונגרית (IMIT). זו עמותה ללא כוונות רווח (מלכ"ר). לאיגוד היה חלק בארגון ובהקמה של בית ספר "יבנה", "בית הספר הקהילתי היהודי של לאודר" (של רונלד לאודר שאמו אסתי לאודר הייתה אמנם ילידת ארצות הברית, אך להורים מהונגריה). פרויקטים אחרים של האיגוד כוללים למשל את פרויקט אבן נגף; פרויקט "שולחנות בית ספר ריקים" לזכר ילדים שנחטפו ונרצחו בגיל בית ספר, הקמת אתרי הנצחה כגון במפעל הלבנים באובודה ששימש נקודת יציאה לצעדות מוות בודפשט-הדיישהאלום (סתיו 1944) ולהנצחת הגירושים ושל מחנות הריכוז. האיגוד הוא המו"ל של העיתון היהודי העצמאי, כתב העת "שבת" (Szombat). ארגון אירועי תרבות, ערבים וסדרות ספרותיות, פסטיבלי תרבות, קונצרטים, סיורי וטיולי עיר תרבותיים הוצאת ספרים ארגון תערוכות ארגון טיולי תרבות בעקבות זכרונות וערכים יהודיים בחו"ל (לרבות גם לא יהודים). mazsike.hu תקנון MAZSIKE פייסבוק מגזין קיביץ
ביילה גורה

בְּיֵילָה גוֹרָה (בסרבית-מונטנגרית: Бијела Гора, מילולית: הר לבן) היא רמה בגובה של 1200–1500 מ' בצדו הצפוני של הר אוריין במונטנגרו. הפסגה הגבוהה ביותר היא בגובה 1,862 מ'. בהר יש עקבות קרחוניים כבדים ומכסה קרח ענק כיסה אותו בעידן הקרח האחרון. בהר יש שטחי מרעה לא מאוכלסים ויערות ענק של עצי אשור ואשכולית. כמו כן, יערות אשוח כסף גירניים נמצאים בהר עם צמחים אנדמיים נדירים, כמו אורן בוסני. בהר מתגוררים דובים חומים, זאבים, צבאים, חזירים ואוכלוסייה קטנה של צפיר האלפים. ההר מאוכלס בשבטים מונטנגריים המשתייכים לחמולות "קטון". מדיה וקבצים בנושא ביילה גורה בוויקישיתוף ערך זה הוא קצרמר בנושא הרים ובנושא מונטנגרו. אתם מוזמנים לתרום לוויקיפדיה ולהרחיב אותו.
חיילה

חַיְילָה (בסרבית קירילית ובמונטנגרית: Хајла; באלבנית: Hajlë) הוא הר שנמצא בגבול מונטנגרו–קוסובו. להר יש מספר פסגות שמגיעות ליותר מ-2,000 מטרים, והגבוהה שבהן מתנשאת לגובה 2,403 מטרים. פסגה זו מכונה "חיילה". במדרונות הצפוניים בהר יש את נהר איבר (אנ'), ומורדותיו הדרומיים הם תחילתו של נהר הקרוי באלבנית "ביסטריצה א פייס" ובסרבית – "פצ'קה ביסטריצה" (אנ'). חיילה הוא גם ההר הגבוה ביותר בחלק הצפוני של הרי פרוקלטיה ("ההרים המקוללים") (אנ'). בקוסובו, חיילה מהווה חלק מ-25 ק"מ מאורכו של קניון רוגובה (אנ'). העיר הקרובה ביותר לחיילה היא רוז'איה (אנ') שבמונטנגרו. חיילה (2,403 מטרים) חיילה אה ורנוציט (2,281 מטרים) מאיה דרמדול (2,120 מטרים) חיילה אה שקרליט (2,011 מטרים) וורלו איברה מדיה וקבצים בנושא חיילה בוויקישיתוף ערך זה הוא קצרמר בנושא הרים ובנושא מונטנגרו. אתם מוזמנים לתרום לוויקיפדיה ולהרחיב אותו.
דוד מנחם

האם התכוונתם ל... דוד מנחם מאניש באב"ד (~1865–1937) – היה רב וראש ישיבה חסידי גליציאני, מחבר ספר השו"ת "חבצלת השרון" דוד מנחם (קצין) (יליד 1966) – קצין צה"ל במילואים בדרגת תת-אלוף, ממייסדי חטיבת כפיר דוד מנחם (רב) (יליד 1980) – רב קהילה, דרשן, חזן ופייטן ישראלי דוד מנחם (שחקן) – שחקן ישראלי מנחם דוד (יליד 1934) – רופא ישראלי
פרידריך דוננפלד

פרידריך (פריץ) דוננפלד (בגרמנית: Friedrich Donenfeld;‏ 17 בינואר 1912 – 20 במרץ 1976) היה כדורגלן ומאמן כדורגל יהודי יליד אוסטרו-הונגריה. דוננפלד החל את לשחק בקבוצת תאליה וינה בעיר הולדתו, וב-1930 עבר להכח וינה מהליגה האוסטרית השנייה ובאותה העונה עלה עם הקבוצה לליגה הראשונה. ב-1936 עלה לישראל ושיחק במכבי תל אביב וזכה עם הקבוצה באליפות. בסוף השנה עבר לצרפת והצטרף לאולימפיק מרסיי מהליגה הראשונה בצרפת. ב-1940 הגיע עם מרסיי לגמר הגביע הצרפתי אך הפסיד במשחק נגד ראסינג פריז. דוננפלד שחק עם מרסיי לפרקים עד 1943, ושנה לאחר מכן הצטרף לכוכב האדום בפריז. ב-7 באוקטובר 1934 ערך דוננפלד את הופעתו היחידה במשחק נבחרת אוסטריה, כאשר שותף במשחק נגד נבחרת הונגריה. לאחר שפרש החל דוננפלד בקריירת אימון. הוא אימן קבוצות רבות בקולומביה והולנד בנוסף לנבחרת קולומביה ונבחרת הולנד. דוננפלד השתקע בהולנד ב-1955, ושם התגורר עד שנפטר ב-20 במרץ 1976 באוטרכט. מדיה וקבצים בנושא פרידריך דוננפלד בוויקישיתוף פרידריך דוננפלד, באתר Transfermarkt פרידריך דוננפלד, באתר WorldFootball.net פרידריך דוננפלד, באתר National Football Teams פרופיל המאמן, באתר Transfermarkt דף המאמן, באתר נבחרת הולנד
לוק ארנולד

לוק ארנולד (באנגלית: Luke Arnold; נולד ב-31 במאי 1984) הוא שחקן וסופר אוסטרלי, הידוע בעיקר בזכות תפקידו בתור ג'ון סילבר הארוך (אנ') בסדרת הדרמה "מפרשים שחורים". ארנולד נולד באדלייד, אוסטרליה הדרומית ולמד שם בבית ספר יסודי עד שעבר להתגורר עם משפחתו בסידני. הוא עבר לקווינסלנד בשנתיים האחרונות שלו בתיכון ולמד בבית הספר התיכון סאנשיין ביץ' בסאנשיין קוסט. בגיל 18 עבד כעוזר לפעלולנים בסרט "פיטר פן" משנת 2003. הוא סיים לימודי תואר ראשון בדרמה ואמנויות הבמה באוניברסיטת אדית קוון בשנת 2006. על הבמה הוא הופיע במחזה של טימותי קוניגרייב "My Hands at La Mama" שהוצג במלבורן בשנת 2008. הוא הופיע בתפקידי אורח בטלוויזיה, בין היתר בסדרת הדרמה "בנות מקלאוד", ותפקיד חוזר בסדרה "מנצחים ומפסידים". בשנת 2009 ביצע ארנולד את הופעת הבכורה שלו בתפקיד ראשי בסרט הקולנוע "ברוקן היל". בשנת 2014 הוא הופיע בשני תפקידי טלוויזיה גדולים: במיני-סדרה "INXS: Never Tear Us Apart" בתור סולן להקת INXS - מייקל האצ'נס, ובתור הפיראט "ג'ון סילבר" בסדרת הדרמה "מפרשים שחורים" של רשת הטלוויזיה האמריקאית Starz. בשנת 2017 הוא הופיע בכל ששת הפרקים של העונה השנייה של סדרת הטלוויזיה האוסטרלית "גליץ'". בינואר 2020 ההוצאה לאור האכט אוסטרליה הוציאה לאור את הרומן הראשון של ארנולד, "החיוך האחרון". באותה שנה החל לשחק באופרת הסבון הוותיקה "קרוב רחוק"; שם גילם את לואיז הייז במשך 27 פרקים. במאי 2022 לוהק לתפקיד בסדרת הטלוויזיה העתידית, נאוטילוס. ארנולד הוא שגריר של ארגון "Save the Children Australia". 2020 - The Last Smile in Sunder City מדיה וקבצים בנושא לוק ארנולד בוויקישיתוף לוק ארנולד, ברשת החברתית אקס (טוויטר) לוק ארנולד, במסד הנתונים הקולנועיים IMDb (באנגלית) "Woo! Thank you everyone for the birthday wishes. I did my best to dance like a rock star and drink like a pirate. Love to you all!". Twitter. 1 ביוני 2015. נבדק ב-5 ביוני 2017. {{cite web}}: (עזרה) Knox, David: Luke Arnold a new sensation, TV Tonight, 2 February 2014. Debelle, Penelope (22 בפברואר 2014). "INXS miniseries star and Adelaide actor Luke Arnold uses rising fame to help kids". The Advertiser. נבדק ב-9 בספטמבר 2014. {{cite news}}: (עזרה) Brown, Emma: Discovery: Luke Arnold, Interview, January 2014. The actors playing INXS band members in Never Tear Us Apart speak about their roles, The Daily Telegraph, 10 February 2014. "Luke Arnold to play Michael Hutchence in TV series about INXS". News.com.au. 4 באפריל 2013. נבדק ב-30 במרץ 2014. {{cite web}}: (עזרה) "'Glitch' Season 2 News: Episode Titles And New Cast Members Announced". The Inquisitr (באנגלית אמריקאית). 2017-01-24. נבדק ב-2017-11-30. "The Last Smile in Sunder City by Luke Arnold - Books". www.hachette.com.au. נבדק ב-2020-02-29. Jesse Whittock, Deadline, Deadline, ‏4 באפריל 2022 "Save the Children Ambassadors". Save the Children Australia.
וורלו איברה

וורלו איברה (במונטנגרית: Врело Ибра) הוא נהר ליד ההר חיילה. הנהר ממוקם במרחק של כ-10 ק"מ ממרכז העיר רוז'איה בצד הצפוני למרגלות ההר חיילה ביער צפוף. ברוז'איה יש כמות גדולה של מעיינות, אך השופע ביותר הוא מעין הנהר איבר שהוא גם הנהר המונטנגרי הארוך ביותר. בדרך למעיין יש נופים יפים עם הרבה מקומות המתאימים לפיקניק או פעילויות ספורט (כמו אופני הרים) או בילויים אחרים. הדרך למעיין ממוקמת כמה קילומטרים ממרכז העיר בכיוון אל בראן, בצד שמאל מעל הגשר ליד בית מלון "אלדי". הדרך לנהר מתאימה לנסיעה ברגל או בכל רכב. ההמלצה של ארגון התיירות של רוז'איה היא להגיע באופניים. ליד המעיין ממוקם בית ההרים הראשי התיירותי בבנדז'וב. אורך הדרך לנהר הוא כ-12 ק"מ מהעיירה. בחלקו העליון של נהר איבר, שניתן לעקוב אחריו בכביש הראשי אל המעיין, ניתן למצוא הרבה דגי פורלים חומים, ובחלקו התחתון דגי קרפיון לבן. הנהר הוא מקום רומנטי מאוד אשר הפוטנציאלים עדיין אינם מוערכים לחלוטין. חיילה סרטון על הנהר http://www.mapa.infomladi.me/index.php?IDSP=8366&jezik=lat "Archived copy". אורכב מ-המקור ב-2013-07-25. נבדק ב-2013-10-21. {{cite web}}: (עזרה) http://en.wikiloc.com/wikiloc/view.do?id=3649218 http://www.rozaje.montenegro.travel/me/8295/sjeverni-region/rozaje/priroda-i-javne-povrsine/rijeke-izvorista/ibar http://www.stazeibogaze.info/2012/10/29/vrelo-ibra-i-hajla/ Musicarenje.net - Musicarenje.net, www.musicarenje.net http://www.diamondtravelguide.com/me/znamenitosti/vrelo-ibra ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
I Think He Knows

"I Think He Knows" (בעברית: "אני חושבת שהוא יודע") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום. אף על פי שלא יצא כסינגל, הצליח השיר להגיע למקום ה-51 במצעד הבילבורד הוט 100. השיר נכתב על ידי טיילור סוויפט וג'ק אנטונוף שכתבו יחד שירים נוספים מהאלבום, כדוגמת "Soon You'll Get Better",‏ "Paper Rings", ו-"Death by a Thousand Cuts". השיר הוא שיר מסוגת הפאנק-פופ, המשלב בתוכה גם את סוגת האלקטרופופ. מבקרי מוזיקה השוו את השיר לשיריה של קארלי ריי ג'פסן, תוך שציינו כי נראה שהסוגה שאופפת אותו היא R&B של שנות ה-80 של המאה ה-20. השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-51, תוך שבמצעד שירי הסטרימינג התברג במקום ה-28. בסמוך לכך, התברג במקום ה-48 במצעד קנדה הוט 100 ובמקום ה-17 במצעד שירי הסטרימינג לפי דרישה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות. כלפי השיר הופנו ביקורות חיוביות, תוך שברולינג סטון הוא דורג במקום ה-130 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Think He Knows" בוצע באצטדיון ג'ילט בפוקסבורו, מסצ'וסטס, ב-21 במאי 2023 יחד עם השיר "Red". סרטון השיר "I Think He Knows" באתר יוטיוב Taylor Swift – I Think He Knows (באנגלית), נבדק ב-2020-11-06 Chart Search, Billboard Taylor Swift (Ft. The Chicks) – Soon You'll Get Better (באנגלית), נבדק ב-2020-11-06 Taylor Swift – Paper Rings (באנגלית), נבדק ב-2020-11-06 Taylor Swift – Death by a Thousand Cuts (באנגלית), נבדק ב-2020-11-06 Taylor Swift is done proving herself on the resonant Lover, Music (באנגלית) Sal Cinquemani, Review: Taylor Swift’s Lover Course Corrects in Multiple Directions (באנגלית) I Think He Knows, נבדק ב-2020-11-06 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
Cruel Summer

האם התכוונתם ל... Cruel Summer (שיר של טיילור סוויפט) – שיר של הזמרת טיילור סוויפט. Cruel Summer (שיר של בננהרמה) – שיר של להקת הבנות בננהרמה. Cruel Summer (אלבום של GOOD Music) – אלבום של חברת התקליטים GOOD Music. Cruel Summer (אלבום של אייס אוף בייס) – אלבום של הלהקה אייס אוף בייס.
Paper Rings

"Paper Rings" (בעברית: "טבעות נייר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום. אף על פי שלא יצא כסינגל, הצליח השיר להגיע למקום ה-45 במצעד הבילבורד הוט 100. השיר נכתב על ידי טיילור סוויפט והופק על ידה, ביחד עם המפיק המוזיקלי ג'ק אנטונוף שעבד איתה על שירים נוספים. סוויפט דיברה על השיר ואמרה כי: "השיר מדבר על זיכרונות שחוויתי ואז בפזמון שלו, הוא מדבר על איך כל חייך אתה מדבר עם חבריך על איך אתה רוצה להתחתן? איך אתה רוצה שהטבעת שלך תיראה? איזה סוג טבעת אתה רוצה? ואני, שלא יודעת לענות כרגע על השאלות פשוט מרגישה שאם אתה באמת אוהב מישהו, אז אתה תדע הכל שתצטרך לדעת." — סוויפט השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-45, תוך שבמצעד שירי הסטרימינג התברג במקום ה-22. בסמוך לכך, התברג במקום ה-40 במצעד קנדה הוט 100 ובמקום ה-16 במצעד שירי הסטרימינג לפי דרישה. ברולינג סטון טופ 100 הוא דורג במקום ה-15. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות. כלפי השיר הופנו ביקורות חיוביות, תוך שברולינג סטון הוא דורג במקום ה-133 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Paper Rings" בוצע באצטדיון יו. אס. בנק במיניאפוליס ב-23 ביוני 2023 יחד עם השיר "If This Was a Movie". סרטון השיר "Paper Rings" באתר יוטיוב Taylor Swift – Paper Rings (באנגלית), נבדק ב-2020-11-06 Chart Search, Billboard The Songs, Taylor Swift Switzerland (באנגלית) Paper Rings - Taylor Swift, a playlist by STARPLAYLISTS on Spotify, Spotify Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
ג'אקומו קריסימי

ג'אקומו קריסימי (באיטלקית: Giacomo Carissimi;‏ 18 באפריל 1605 (הוטבל) - 12 בינואר 1674, ברומא), היה מלחין איטלקי, אחד מרבי-האמנים הנודעים ביותר בתקופת הבארוק המוקדם, באסכולה הרומאית של המוזיקה. תאריך לידתו המדויק אינו ידוע, אך קרוב לוודאי שהיה בשנת 1604 או 1605 במרינו, סמוך לרומא. על ראשית חייו לא ידוע כמעט דבר. אביו היה חבתן, ובגיל עשרים היה ג'אקומו למנצח מקהלת קאפלה באסיזי. בשנת 1628 קיבל משרה זהה בכנסיית סאן אפולינריס, שהייתה שייכת לקולגיום ג'רמניקום ברומא. במשרה זו החזיק עד מותו, על אף הצעות אחדות שקיבל לעבוד במוסדות בעלי חשיבות רבה יותר, בין היתר הוצע לו להחליף את קלאודיו מונטוורדי בבזיליקת סן מרקו בוונציה. בשנת 1637 הוסמך לכמורה. נראה שמעולם לא יצא את גבולות איטליה. בין ההשגים הגדולים שמקובל לייחס לו נמנים הפיתוח הנוסף של הרצ'יטאטיב שמונטוורדי הכניס לשימוש. הכנסתו לשימוש הייתה משמעותית ביותר עבור תולדות המוזיקה הדרמטית. כמו כן, נזקף לזכותו המשך פיתוחה של הקנטטה הקאמרית על חשבונם של המדריגלים הקונצרטנטיים, שמצדם החליפו את המדריגלים של הרנסאנס המאוחר. הקנטטות של קריסימי הושפעו במידה רבה מלואיג'י רוסי. כן אחראי גם לפיתוח האורטוריה, שהוא היה מלחינה הראשון המשמעותי. בכמה מן האורטוריות ("יפתח", "יונה" ו"בלשצאר") נשען קריסימי על טקסטים תנ"כיים. קטעי המקהלה שביצירות היוו חלק בלתי נפרד מן הצירה, בתכנים דרמטיים, סיפוריים או רעיוניים. מעמדו בתולדות המוזיקה הכנסייתית והמוזיקה הקאמרית הווקאלית דומה לזה של קאוואלי בתולדות האופרה. אף כי לואיג'י רוסי הקדים אותו בפיתוח הקנטטה הקאמרית, קריסימי הוא ששיווה לצורה זו את הסגנון האינטלקטואלי הייחודי לה במוזיקה הקאמרית, תפקיד שהתמידה בו עד למותם של אלסנדרו סקרלטי, אסטורגה ובנדטו מרצ'לו. כאמור, נודע קריסימי כאחד ממלחיני האורטוריות הראשונים ויפתח (אורטוריה, קריסימי) שלו היא הנודעת ביותר בהן. חשיבותה של יצירה זו ושל יצירותיו האחרות היא בכך שהן ביססו ללא ערעור את צורת האורטוריה שאינה מלווה בפעילות דרמטית, צורה ששמרה על מעמדה למשך מאתיים שנה. קריסימי יכול גם לרשום לזכותו הענקת יתר גיוון ועניין לליווי האינסטרומנטלי ליצירות ווקאליות. בתקופת פעילותו של קריסימי עמדה המוזיקה החילונית להדיח מן השלטון את מוזיקת הקודש באיטליה. התמורה הייתה החלטית ולצמיתות. כשהחל להלחין, עוד הייתה השפעת הדורות הקודמים של מלחיני רומא בעיצומה (לדוגמה, סגנון ג'ובאני פלסטרינה) אך כאשר קרבה הקריירה שלו לסיומה, עלו הצורות האופראיות, בד בבד עם הצורות האינסטרומנטליות החילוניות, אל קדמת הבימה. נוסף לכך, קריסימי היה מורה חשוב, והשפעתו פשטה הרחק אל תוך גרמניה וצרפת. חלק גדול מן הסגנון המוזיקלי של שארפנטייה, למשל, נסמך על המלחין שקדם לו. ד"ר ברניי וסר ג'ון הוקינס פרסמו דוגמאות ליצירותיו בחיבוריהם על תולדות המוזיקה וד"ר אולדריץ' אצר אוסף כמעט שלם של יצירותיו, השמור כיום בספריית קרייסט צ'רץ', אוקספורד. גם במוזיאון הבריטי נמצאות יצירות רבות משל קריסימי ורוב האורטוריות שלו נמצאות בספרייה הלאומית של צרפת. ג'אקומו קריסימי, במסד הנתונים הקולנועיים IMDb (באנגלית) ג'אקומו קריסימי, באתר MusicBrainz (באנגלית) ג'אקומו קריסימי, באתר Discogs (באנגלית) ג'אקומו קריסימי, באתר Songkick (באנגלית) ג'אקומו קריסימי, באתר "Find a Grave" (באנגלית) ג'אקומו קריסימי, באתר אנציקלופדיה בריטניקה (באנגלית) ג'ון סטנלי, "מוזיקה קלאסית", עמ' 79 סטנלי, שם סטנלי, שם
ג'וזף פנל

ג'וזף פנל (באנגלית: Joseph Pennell‏; 4 ביולי 1857 – 23 באפריל 1926) היה אמן וסופר אמריקאי. פנל נולד בפילדלפיה, ולמד שם. אך כמו חברו, ג'יימס מקניל ויסלר הוא היגר לאנגליה, והקים את ביתו בלונדון. פנל הפך למורה לציור בבית הספר לאמנות סלייד. הוא זכה במדליית זהב בתערוכה העולמית בפריז (1900) וב־1904 בתערוכה בלואיזיאנה. הוא לימד גם בליגת הסטודנטים לאמנות בניו יורק והיה חבר באגודת האמנים הגרפיים האמריקאיים. פנל יצר תחריטים המתארים ציוני דרך בפילדלפיה. ההגדרה העיקרית שלו היא כחרט וליתוגרף, בפרט כמאייר. הוא כתב ואייר ספר נסיעות אנטישמי, "היהודי בביתו: רשמים של קיץ וסתיו" ( ניו יורק, 1892), המבוסס על מסעותיו באירופה. הוא הפיק ספרים אחרים, רבים מהם בשיתוף פעולה עם אשתו אליזבת רובינס פנל. בשנת 1886 פרסם את "התקדמות הצליינים", ספר מאויר של מסעו עם אליזבת מפירנצה לרומא, רכוב על תלת אופן כבד. הוא כתב ביוגרפיה על ויסלר בשנת 1906, ולאחר התדיינות עם עורך הדין על הזכות להשתמש במכתביו של ויסלר, הספר פורסם ב־1908. בשנת 1912 נסע פנל לפנמה כדי ליצור ליתוגרפיות של תעלת פנמה, שעדיין הייתה בבנייה. פנל ביקר בסן פרנסיסקו במרץ 1912, שם לקח על עצמו סדרה של "נושאים עירוניים". אלה הוצגו בדצמבר 1912 ב"גלריה היוקרתית של ויקרי, אטקינס וטורי". ייתכן שביקורו של פנל עורר את המוציאים לאור של סן פרנסיסקו רוברט הארשה ופדרו למוס, יחד עם הפסל ראלף סטאקפול והצייר גוטרדו פיאזוני, לייסד את אגודת החרטים בקליפורניה בשנת 1912, בהווה אגודת היוצרים של קליפורניה. פנל עיצב את הכרזה לקמפיין למלווה המלחמה הרביעי בשנת 1918. הכרזה מתארת את הכניסה לנמל ניו יורק תחת הפצצה אווירית וימית, כאשר פסל החירות נהרס בחלקו. ניו-יורק כרזת מלווה מלחמה כרזת מלווה מלחמה ניו-יורק ניו-יורק נוף אנגלי מוכנה להפלגה מבט ממדרגות הספרייה הלאומית נוף בפילדפיה מדיה וקבצים בנושא ג'וזף פנל בוויקישיתוף ג'וזף פנל, באתר אנציקלופדיה בריטניקה (באנגלית) כתבי ג'וזף פנל בפרויקט גוטנברג (באנגלית) ג'וזף פנל, באתר "Find a Grave" (באנגלית) ג'וזף פנל, באתר Discogs (באנגלית) JOSEPH PENNELL, NOTED ARTIST, DEAD; Won High Honors as Etcher and Illustrator -- Later Taught Art and Wrote Books., timesmachine.nytimes.com (באנגלית) Pennell, Joseph, The Jew at Home (NY, 1892 Chisholm, Hugh, ed. (1911). "Pennell, Joseph". Encyclopædia Britannica (11th ed.). Cambridge University Press.